Ir-Regolament tal-Kunsill (KE) Nru 1340/98
ta' l-24 ta' Ġunju 1998
illi jemenda Regolament (KE) Nru 3290/94 dwar l-aġġustamenti u l-arranġamenti transizzjonali meħtieġa fis-settur agrikolu sabiex jiġi implimentat il-ftehim illi ngħaqad waqt l-"Uruguay Round" tan-negozjati multilaterali tal-kummerċ.
IL-KUNSILL TA' L-UNJONI EWROPEA,
Wara illi ikkunsidra it-Trattat li jistabbilixxi l-Komunità Ewropea,
Wara li ikkunsidra r-Regolament tal-Kunsill (KE) Nru 3290/94 tat-22 ta' Diċembru 1994 dwar l-aġġustamenti u l-arranġamenti transizzjonali meħtieġa fis-settur agrikolu sabiex jiġi implimentat il-ftehim kollu li ngħaqad waqt in-negozjati [1] multilaterali tal-kummerċ ta' l-"Uruquay Round", u b'mod partikolari l-Artikolu 3(2) ta' dan,
Wara li kkunsidra l-proposta tal-Kummissjoni,
Billi l-Artikolu 3 tar-Regolament (KE) Nru 3290/94 jawtorizza lill-Kummissjoni biex tadotta l-miżuri meħtieġa biex tħaffef il-bidla mill-arranġamenti eżistenti qabel l-implimentazzjoni tar-riżultati tan-negozjati ta' l-"Uruguay Round" għal dawk illi irriżultaw mill-aġġustamenti fil-leġiżlazzjoni agrikola ipprovduti fir-Regolament fuq imsemmi; billi miżuri tranżizzjonali bħal dawn jistgħu jkunu adottati biss sat-30 ta' Ġunju 1998 u ma jistgħux japplikaw wara dik id-data; billi huwa magħruf illi ċerti affarijiet illi f'dan iż-żmien huma regolati b'miżuri tranżizzjonali ma jistgħux jiġu finalizzati b'mod definittiv qabel id-data fuq indikata; billi dawn l-affarijiet jikkonċernaw partikolarment ċerti arranġamenti li saru ma' pajjiżi terzi; billi għalhekk huwa meħtieġ illi jiġi mtawwal b'sena iż-żmien matul liema l-Kummissjoni tista' tadotta miżuri tranżizzjonali,
ADOTTA DAN IR-REGOLAMENT:
Artikolu 1
Fl-Artikolu 3(2) tar-Regolament (KE) Nru 3290/94 minflok id-data "30 ta' Ġunju 1998" titqiegħed id-data "30 ta' Ġunju 1999".
Artikolu 2
Dan ir-Regolament jibda jseħħ fil-jum illi jkun imxandar fil-Ġurnal Uffiċjali tal-Komunitajiet Ewropej.
Għandu japplika mill-1 ta' Lulju 1998.
Dan ir-Regolament ikun jorbot fl-intier u applikabbli direttament fl-Istati Membri kollha.
Magħmul fil-Lussemburgu, fl-24 ta' Ġunju 1998.